OpenLLM-France/wikimedia huggingface dataset:
# MIC

MIC Kataluniako Canal Super3 telebista kateko haur saioa da, Televisió de Catalunyak ekoizten du. 2007ko ekainaren 21etik aurrera aireratzen da eta 6 urte arterako mutiko eta neskatoei zuzendua dago.
Saioaren protagonista Mic da, kalabaza koloreko artilezko panpina. Micek honako lagunekin batera abentura ugari bizi ohi ditu: Cincsegons ("Bostsegundu"), el Cargol ("Karakola") eta la Mosca ("Eulia"). Hauek bizitako istorioekin batera mutiko eta neskatoen bizipen eta deskubrimenduei buruzko erreportaje laburrak ere eskeintzen dira. Saioa haurren zentzumenak esnatuarazi, emozioak sortarazi eta bereziki txikienei heuren munduaren deskubrimendu partikularrean laguntzeko pentsatutako gunea da.
Lehenbizikoz aireratu zenean, Mic3 protagonista Super 3 Mic deitzen zen, 2007ko ekainaren 21rarte Iaia Mica pertsonaiak bakarka panpin eta jostailuz beteriko gela batean aurkeztu ohi zuelarik.
2013ko ekainean bere lehenbiziko diskoa argitaratu zen, "MAC, MEC, MIC!" izenburuaz.

## Kanpo estekak

* Super3 kateko Micen webgunea (Katalanez)
* Datuak: Q17378485
# MF Doom

Daniel Dumile (1971ko uztailaren 13a - 2020ko urriaren 31) britainiar-amerikar raperoa, musikagilea eta disko ekoizlea izan zen. Londresen jaio zen. Bere ibilbidea 1988an hasi zen. Madlibekin lan egin zuen eta biek Madvillain izenez ezagutzen den bikotea egin zuten. Beraien Madvillainy diskoa ezaguna da.
Dumile 2020ko urriaren 31n hil zen, 49 urte zituela. Bere heriotza bi hilabete geroago, abenduaren 31n jakinarazi zuen emazteak.

## Erreferentziak

* ↑ «Everyone, Including Us, Thought January 9th was MF DOOM's Birthday – It's Not» okayplayer 2021eko urtarrilaren 9a.
* ↑ Price, Joe. (31 December 2020). «MF Doom Dead at 49» Complex.

## Kanpo estekak

* Datuak: Q304675
* Multimedia: MF Doom / Q304675
# MG Banda

MG Banda 2006. urtean Igorren (Bizkaia) sortutako euskal musika taldea da, arratia bailara osoko musikariak biltzen dituen arren.
2010 urtean abesti pare bat grabatu zituzten "Arratia bailarako musikea!" diskorako. Bertan Arratiako bailarako beste lau talderekin (Larregi, Esti ta Olatz, Zaustu eta Jaik) batera agertzen dira. Urte bat beranduago, 2011 hasieran, 9 abestiz osatutako maketa atera zuten.

## Taldekideak

* Zoro (baxua, ahotsa)
* Biser (bateria, ahotsa)
* Jon (gitarra)
* Iban (teklak)
* Erika (saxofoi tenorra, flauta)
* Iñigo (teknikaria)

## Diskografia

* Arratia bailarako musikea! (2010, autoekoiztua)
* Materia Gris (2011, autoekoiztua) maketa
* MG II (2013, autoekoiztua)
* MG Banda (2015, autoekoiztua)
* Hamelin (2017, autoekoiztua)

## Kanpo estekak

* mgbanda.blogspot.com
* Datuak: Q12262787
# MIB 30

MIB 30 Milango Burtsan kotizatzen zuten 30 balorek osatzen zuten burtsa indize bat zen.
Enpresek kapitalizazio irizpidearen arabera kotizatzen zuten. Berrikuspena bi aldiz urtean egiten zen, martxoan eta irailean.
Indize hau 2009ko ekainak 1ean erabiltzeari utzi zion, FTSE MIBgatik ordezkatua izan zelarik, Italiako burtsa Londresko burtsarekin elkartu ondoren.
# MGM Grand Las Vegas

MGM Grand Las Vegas, AEBetako Nevada estatuko Las Vegas hirian dagoen kasino eta hotel bat da, Las Vegas Strip etorbidean. Munduko hotel eraikin handiena da, denera 6.852 gelekin, eta munduko bigarren hotel konplexua, hiri berdinean dauden The Venetian Las Vegas eta The Palazzo hotelek osatutakoaren atzetik.
1993an eraiki zen.

## Kanpo estekak

* Webgune ofiziala (Ingelesez)
* Datuak: Q713960
* Multimedia: MGM Grand Las Vegas / Q713960
# MHPArena

MHPArena Alemaniako Baden-Wurtemberg estatuko Stuttgart hirian dagoen estadio bat da. 1933ko uztailaren 23an inauguratu zuten, harrezkero zaharberritze eta handitze ugari jasan izan ditu. 60.441 ikusleentzako gaitasuna du eta Stadion NeckarPark GmbH & Co.KG enpresaren jabetzakoa da. Bertan, VfB Stuttgart futbol taldeak Bundesligako etxeko partiduak jokatu ohi ditu.

## Iruditegia

* Zelaia.
* Kanpoaldea.
* Urrutira.
* Barnealdea.

## Kanpo estekak

* MHPArena estadioaren webgunea (Alemanez)
* Datuak: Q152349
* Multimedia: MHPArena (Stuttgart) / Q152349
# Litchfield konderria (Connecticut)

Litchfield konderria (ingelesez: Litchfield County) Connecticutko konderri bat da, Ameriketako Estatu Batuetan. Hiriburua (Connecticut) da. 2010eko zentsuaren arabera 189.927 biztanle zituen, Litchfield kilometro koadroko azaleran.

## Geografia

Litchfield konderriak 2.446,4 kilometro koadro ditu. Horietatik 62,17 ura dira. Beste 2.384,24 lurra dira. Biztanleria dentsitatea 0,01 da.

## Demografia

2010eko zentsoan bizi ziren 189.927 pertsonetatik 181.938 txuriak edo hispanoak dira. Horietatik hispano edo latino kategorian 8.535 dira. 2.206 beltzak edo afroamerikarrak. 284 amerikar natiboak ziren eta 41 Hawaii edo Pazifikoko irletako natiboak. 2.877 asiarrak ziren. Bestelako arraza bat kategorian 239 biztanle daude. Bukatzeko euren burua arraza bat baino gehiagotan 2.342 pertsonek kokatzen zuten.

### Biztanleria piramidea
## Kanpo estekak

* Datuak: Q54235
* Multimedia: Litchfield County, Connecticut / Q54235
# Litchfield Park (Arizona)

Litchfield Park Arizonako hiri bat da. Maricopa konderrian kokatua dago. 2010ean 5.476 biztanle zituen, 8,7 kilometro koadrotan banatuta.

## Ikus, gainera

* Maricopa konderria

## Kanpo estekak

* Datuak: Q79437
* Multimedia: Litchfield Park, Arizona / Q79437
# Litecoin

Litecoin (LTC ou Ł, ingelesez "moneta arin") P2P bidez sustengatzen den kriptomoneta bat da, eta MIT lizentzia pean argitaratutako kode askeko software proiektua. Bitcoin kriptomonetan oinarritua, haren antza ia berbera du. Kode irekiko protokolo kriptografiko batean oinarritua, ez dago inongo agintaritza zentralen kontrolpean.

## Kanpo estekak

* Webgune ofiziala (Ingelesez)
* Datuak: Q4043030
* Multimedia: Litecoin / Q4043030
# Litchfield udalerria, Medina konderria (Ohio)

Litchfield udalerria Ameriketako Estatu Batuetako Ohio estatuko udalerri bat da, Medina konderrian. Azken zentsuaren arabera 3.215 biztanle zituen, 22.4 milia karratu (58 km$^2$) eremuan.

## Ekonomia

2020ko zentsuaren arabera, Litchfield udalerriak 1217 etxebizitza zeuden. Per capita diru-sarrerak 34.659 estatubatuar dolar ziren.

## Kanpo estekak

* Datuak: Q6647492
* Multimedia: Litchfield Township, Medina County, Ohio / Q6647492
# Litchfield (New York)

Litchfield Ameriketako Estatu Batuetako inkorporatutako herri bat da. Herkimer konderrian dago, New York estatuan. 1.444 biztanle ditu, 30,05 kilometro koadroko azaleran banatuta.

## Ikus, gainera

* Herkimer konderrian

## Kanpo estekak

* Datuak: Q3390139
# Litchfield (Quebec)

Litchfield Quebeceko udalerri bat da, Kanadan. Outaouais eskualdean kokatuta dago, eta horren barruan dagoen Pontiac konderriko eskualde udalerria da.. 2011ko zentsoaren arabera 456 biztanle zituen 202.63 kilometro koadroko azaleran.

## Kanpo estekak

* Datuak: Q3256534
* Multimedia: Litchfield, Quebec / Q3256534
# Litchville (Ipar Dakota)

Litchville Ipar Dakotako hiri bat da. Barnes konderrian kokatua dago. 2010ean 172 biztanle zituen, 3,83 kilometro koadrotan banatuta.

## Ikus, gainera

* Barnes konderria

## Kanpo estekak

* Datuak: Q28475
* Multimedia: Litchville, North Dakota / Q28475
# Literaktum

Literaktum, Donostia Kulturak literaturaren inguruan antolatzen duen jaialdia da. 1995an Okendo Kultur Etxean eta Liburutegi Nagusian ospatzen hasi ziren Literatura Sormen Jardunaldietan du bere jatorria. 2005ean Ernest Lluch eta Loiola Kultur Etxeak batu ziren, azken honen Poesia Urumea bazterrean programarekin batera.
Harrez geroztik, Casares-Tomasene eta Lugaritz batu dira.

## Iruditegia

* Lur Korta Alderdi Eder Donostia
* Jordi Fibla Alderdi Eder Donostia
* Anjel Lertxundi Alderdi Eder Donostia
* James Rhodes eta Zilarrezko Euskadi Saria Donostia
* Juan José Millás eta Eva Monente Donostia
* Juan José Millás eta Donostia
* Alaine Agirre eta Zilarrezko Euskadi Saria Donostia
* Günter Wallraff eta Fernando Aranguren 2011ko edizioan.
* Cees Nooteboom San Telmo Museoan Literaktum jaialdian 2015ean.
* Antton Valverde eta Patxi Zubizarreta Lugaritz kultur etxean 2015ean.
* Danele Sarriugarte, 2015eko Zilarrezko Euskadi Sariduna.
* María Dueñas

## Erreferentziak

* ↑ Literaktumen webgunea, Literaktum: Zer da?

## Ikus, gainera

* Donostiako Jazzaldia
* Donostiako Zinemaldia
* Donostia Kultura

## Kanpo estekak

* Literaktum webgunea
* Literaktum Flickr-en webgunea
* Datuak: Q20492919
* Multimedia: Literaktum / Q20492919
# Liudmila Gurtxenko

Liudmila Markovna Gurtxenko (errusieraz: Людмила Марковна Гурченко) edo Liudmyla Markivna Hurtxenko (ukraineraz: Людмила Марківна Гурченко) (Kharkiv, Ukraina, 1935eko azaroaren 12a - Mosku, Errusia, 2011ko martxoaren 30a) ukrainar jatorriko sobietar eta errusiar aktore eta abeslaria zen.

## Erreferentziak

* 1 2 156. araua - Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). Euskaltzaindia (Noiz kontsultatua: 2017-12-08).
* Datuak: Q68537
* Multimedia: Lyudmila Gurchenko / Q68537
# Liudmila Markianova

Liudmila Fiodorovna Markianova (errusieraz: Людмила Фёдоровна Маркианова) (Olonets, Sobietar Batasuna, 1941eko uztailaren 14a) kareliar hizkuntzalaria eta irakasle emeritua da. "Karjalan kielen muamo" deitu izan diote, hau da, karelieraren ama.
Lan eskerga egin du kareliera ikertzen eta horren erakusle dira argitaratu dituen hizkuntzalaritza-liburuak. Horrez gain, jo ta ke aritu zen kareliera eskoletan irakas zedin, hasieran Kareliako Sobietar Errepublika Sozialista Autonomoan eta ondoren Kareliako Errepublikan.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ (Errusieraz) Zaitseva, Nina. (2011). «Юбилей Людмилы Маркиановой(Jubilei Liudmily Markianovoi)» (pdf) Linguistica Uralica (Tartu) (Noiz kontsultatua: 2021-03-10).

## Kanpo estekak

* Datuak: Q22976358
# Liudmila Stal

Liudmila Nikolaievna Stal (errusieraz: Людмила Николаевна Сталь; Dnipro, 1872ko martxoaren 14a - Mosku, 1939ko apirilaren 23a) Ukrainan jaiotako boltxebikea izan zen.

## Biografia

1897tik politikan murgildua, eta 1899an Errusiako Langileen Alderdi Sozialdemokratako kide izan zen, eta 1903tik aurrera, fakzio boltxebikearekin lerratu zen. Dnipro (orduan, Jekaterinoslav), Mykolaiv, Odesa, Kursk, Mosku eta San Petersburgon lan politikoa egindakoa izan zen, eta tsarismoaren garaian, hainbat aldiz atxilotua izan zen; hori dela eta 1907an erbesteratu behar izan zuen. Erbestean Parisen ibili zen.
Stalinen gertuko laguntzailea izan zen. 1912an Pravda egunkarian lanean hasi zen. 1914an Rabotnitsa (“Emakume Langilea”) aldizkari boltxebikearen sortzaileetako bat izan zen. 1917an, Errusiara itzuli zen. Lenin zekarren trenari ongi-etorria egin zion Finlandia eta Errusiaren arteko mugan, emakumeen ordezkaritza baten buru zelarik. Apirilean Alderdi Boltxebikearen konferentzian parte hartu zuen, eta abuztutik aurrera, Kronstadteko Komite Boltxebikeko eta Kronstadteko Sobietaren Komite Exekutiboko kide izan zen, eta han ere kazetaritzan jarraitu zuen, Kronstadteko boltxebikeen Proletarskoie Dielo (“Kausa Proletarioa”) aldizkarian lanean.
Urriko Iraultza Sozialistaren ostean, 1918 eta 1920 artean, Armada Gorrian hezitzaile politiko gisa ibili zen. Kirov eta Ufa hirietako Alderdi Komunistaren Komiteetako kide izan zen. 1921 eta 1923 artean, Kominterneko Emakumeen Nazioarteko Departamenduaren kide izan zen. 1924tik aurrera Kommunistka (“Emakume Komunista”) egunkariaren edizioan parte hartu zuen, Sobiet Batasunako Alderdi Komunistaren Komite Zentralaren emakumeen departamenduko kide gisa. GOSIZDATen (Estatu-Argitaletxean) ere lan egin zuen, emakumeei zuzendutako propagandaren departamenduan. 1928an SESBko Iraultzaren Museoan irakasle lana hartu zuen. Stalinen Lan Osoen bilduma editatzen lan egin zuen. Leninen ordena irabazi zuen. 1939. urtean hil zen.

## Erreferentziak

* 1 2 3 4 Stal, Liudmila, K17, 2017-08-30. CC0 Domeinu Publikoa
* Datuak: Q4439263
# Liudmila Rudenko

Liudmila Vladimirovna Rudenko (errusieraz: Людми́ла Влади́мировна Руде́нко, ukraineraz: Людмила Володимирівна Руденко) (Lubni, 1904ko uztailaren 27a - Leningrad, 1986ko martxoaren 4a) ukrainar-sobietar xake jokalaria eta Emakumezkoen Munduko Xake Txapelduna izan zen.
1950ean Emakumezkoen Munduko Xake Txapeldun titulua eskuratu zuen 16 jokalariz osatutako txapelketa irabaztean. Bigarren Mundu Gerraren ondoren antolatzen zen lehenengo txapelketa zen, 6 urtez munduko txapeldunik izan gabe egon ostean (Vera Mentxik, aurreko txapelduna, 1944an hil zen). Txapeldun titulua 1953an galdu zuen Elizaveta Bykovaren aurka (6-8; +7 -5 =2).
1952an Emakumezkoen Sobietar Xake Txapelketa irabazi zuen.

## Kanpo estekak

* (Ingelesez) Chessgames
* Datuak: Q254173
* Multimedia: Lyudmila Rudenko / Q254173
# Liudi Invalidy

Ljudi Invalidi (idazkera zirilikoz: Люди Инвалиды; euskaraz: Elbarriak) t.A.T.u. taldearen laugarren musika albuma da. 2005eko urriaren 19an argitaratua izan zen, Errusia, Mexiko, Polonia, Txekiar Errepublika eta Ukraina eta Bielorrusia bezalako SESB ohiko herrialdeetan. Platinozko Disko bat irabazi zuen Errusian. Dangerous and Moving diskoaren errusierazko bertsioa da.
Azaroaren 21ean, Errusiako Komi Errepublikak elegitea jarri zion taldeari errusierazko abesti baten izenburuagatik, Lyudi Invalidy (Elbarriak). Abesti honek honako hau dio: "Elbarriek ez dakite zer den gizaki izatea. Beltzaileak dira gizakien itsuran. Ez dira bizi, funtzionatu egin dute". Hala ere, bideoklipean agertzen eta abeslariek esan zutenez, ez dira gaitasun fisiko murritzak dituzten pertsonetaz ari, gizakion morala, arima eta sentimenduak ez dituzten pertsonetaz, baizik.

## Diskoko abestiak

| Zenb. | Abestia | Luzera |
| 1. | Ljudi Invalidi (Intro) (Люди Инвалиды (Интро); Elbarriak (Sarrera)) | 0:49 |
| 2. | Novaia Model (Новая Модель; Modelo berria) | 4:12 |
| 3. | Obez'janka Nol' (Обезьянка ноль; Pertsona hutsa) | 4:25 |
| 4. | Loves Me Not (Ez nau maite) | 3:13 |
| 5. | Kosmos (Космос) | 4:17 |
| 6. | Ti Soglasna (Ты Согласна; Ados nago) | 3:10 |
| 7. | Nitx'Ja (Ничья; Inorrena) | 3:04 |
| 8. | Vsja Moja Ljubov (Вся моя любовь; Nire maitasun guztia) | 5:49 |
| 9. | All About Us (Gurea amaitu da) | 3:01 |
| 10. | Txto Ne Hvatajet (Что не хватает; Ez al da nahikoa) | 4:27 |
| 11. | Ljudi Invalidi (Люди Инвалиды; Elbarriak) | 4:37 |

## Zerrendetako postuak

| Urtea | Musika-albuma | Zerrendetako postua | Zerrendetako postua | Zerrendetako postua | Zerrendetako postua |
| 2001 | Ljudi Invalidi | 1 | 3 | 7 | $^{350.000kopiasalduak}$ |
Ljudi Invalidi singleak, halaber, arrakasta handia izan zuen Ekialdeko Europa osoan.

## Ikus, gainera

| Dangerous and Moving | Sergio Galoyan | Lena Katina | Julia Volkova | Ivan Xapovalov |

## Kanpo estekak

* Myspace

## Erreferentziak

* ↑ https://web.archive.org/web/20220905102413/http://www.tatu.ru/en/news.html?id=433&np=2
* ↑ http://nfpf.org/priz/index.php
* Datuak: Q1085288
# Liudmila Jezhova

Liudmila Jezhova (Mosku, Errusia, 1982ko martxoaren 4a) errusiar gimnasta artistikoa da, 2004an taldekako brontze olinpikoko domina jaso zuen, eta bi aldiz 2001ean munduko txapeldunorde izan zen, taldekakoan, eta oreka-habearen proban.

## Kirolari ibilbidea
### 2001

Ganteko 2001eko Munduko Lehiaketan, zilarra eskuratu zuen taldekakoan, Errumaniaren atzetik (urrea) eta Estatu Batuen aurretik (brontzea). Oreka-barran ere zilarra lortu zuen Andreea Raducan errumanieraren atzetik eta Sun Xiaojiao txinatarraren aurretik.

### 2002

Debrecengo 2002ko Munduko Lehiaketako asimetrikoetan brontzea eskuratu zuen, Courtney Kupets estatubatuarraren eta Oana Petrovschi errumanarraren ondoren.

### 2003

Anaheimeko 2003ko Munduko Lehiaketan, oreka-barran brontzea eskuratu zuen, Fan Ye txinatarraren eta Catalina Ponor errumanieraren atzetik.
2004ko Atenasko Olinpiar Jokoetan, taldekako brontzea lortu zuen Errumaniaren eta Estatu Batuen atzetik. Taldekideak: Yelena Zamolódchikova, Svetlana Jórkina, María Kriuchkova, Anna Pávlova eta Natalia Zigánshina izan ziren.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q276052
# Liudmila Luzan

Liudmila Luzan, ukrainieraz Людмила Лузан, (Ivano-Frankivsk (Ukraina), 1997ko martxoaren 27a) piraguismoan lehiatzen den kirolari ukrainarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina irabazi zuen C-1 200 m modalitatean, 47,034ko denboraz, Nevin Harrison estatubatuarraren (urrezkoa) eta Laurence Vincent-Lapointe kanadarraren (zilarrezkoa) atzetik. Zilarrezkoa irabazi zuen C-2 500 m modalitatean, Anastasia Txetverikova herrikidearekin batera, 1.57,499ko denboraz, Txinako (urrezkoa) bikotearen atzetik eta Kanadakoaren (brontzezkoa) aurretik.
2024ko Udako Olinpiar Jokoetan zilarrezko domina bat irabazi zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | C-2 500 m |
| 2020 | Tokio Japonia | 03 ! | C-1 200 m |
| 2024 | Paris Frantzia | 02 ! | C-2 500 m |

## Erreferentziak

* ↑ «Liudmila Luzan» ICF, 2021-11-06an begiratua (Ingelesez)
* ↑ «Liudmila Luzan» olympedia.org 2021-11-06an begiratua(Ingelesez)
* ↑ «Liudmila Luzan» Olympics.com 2021-11-06an begiratua (Gaztelaniaz)
* ↑ "Piraguismoa, C-2 500 m, emaitzak 2020" olympedia.org (Ingelesez)
* ↑ "Piraguismoa, C-1 200 m, emaitzak 2020" olympedia.org (Ingelesez)

## Kanpo estekak

* Datuak: Q55188210
* Multimedia: Liudmyla Luzan / Q55188210
# Liudmila Buldakova

Liudmila Stepanovna Buldakova (errusieraz: Людми́ла Степа́новна Булдако́ва; 1938ko maiatzaren 25a - 2006ko azaroaren 8a) Errusia eta Sobietar Batasuna ordezkatu zuen boleibol jokalaria zen.

## Bizitza

Liudmila Buldakovak ibilbide luzea izan zuen Sobietar selekzioan, 1955etik 1972ra, azken urteetan taldeko kapitain izan zen. Garai hartan, Sobietar Batasuna eta Japonia ziren emakumezkoen boleibolean nazio nagusiak, eta Buldakovak eta bere taldeak titulu asko lortu zituzten. Munduko Txapelketan, 1956, 1960 eta 1970ean irabazi zuen titulua, 1962an bigarren sailkatu zen bitartean (SESBk 1967ko edizioari boikota egin zion). Sobietar Batasuna Japoniaren atzetik bigarren sailkatu zen kirolaren debut olinpikoan 1964an, baina gero urrea irabazi zuen 1968an eta 1972an. Buldakova Europako txapeldun ere izan zen 1958, 1967 eta 1971n, 1955ean bigarren sailkatu zen, 1963ko edizioa galdu zuen bitartean. (Sobietar Batasunak irabazi zuena). Klubetan, Buldakovak Zalgiris Kaunasen jokatu zuen lehenik, Dinamo Moskura joan aurretik. Haiekin, SESBeko bost titulu irabazi zituen, eta zortzi Europako Kopa. 1975ean erretiroa hartu ondoren, boleibolean aritzen jarraitu zuen haurren entrenatzaile gisa.

#### Ibilbidea edo Olinpiar Jokoetako emaitzak

Lanaren Bandera Gorriaren Ordena, Ohorezko Intsignia, Langileen Domina.

## Erreferentziak

* 1 2 (Ingelesez) Lyudmila Buldakova. 2021-07-25 (Noiz kontsultatua: 2022-02-11).

## Kanpo estekak

* Datuak: Q2495953
# Liudmila Dzhigalova

Liudmila Dzhigalova (Kharkiv (Jarkov), Ukraina, 1962ko urtarrilaren 22a) ukrainar atleta ohia da, eta Sobietar Batasuna eta Talde Bateratua ordezkatuz lehiatu zen. 4x400 metro errelebo-proban espezializatua, eta 1991n munduko txapelduna izan zen proba horretan.

## Kirol ibilbidea

1988ko Seuleko Udako Olinpiar Jokoetan urrea irabazi zuen 4x400 metroko erreleboetan, Estatu Batuen eta Ekialdeko Alemaniako Errepublika Demokratikoaren aurretik.
Hiru urte geroago, 1991ko Tokioko Munduko Txapelketan, urrezko domina irabazi zuen berriro, 3:18,43 segundoz, Ameriketako Estatu Batuen eta Alemaniaren aurretik. Orduko horretan, taldekideak Tatiana Ledovskaia, Olga Nazarova eta Olga Vladikina-Brizgina izan ziren.

## Palmaresa
### 1991ko Munduko Atletismo Txapelketa, Tokion (Japonia):

* Urrezko domina 4 × 400 metro erreleboetan

### 1992ko Udako Olinpiar Jokoak Bartzelonan (Katalunia):

* Urrezko domina 4 × 400 metro erreleboetan

## Marka pertsonal onena

* 400 metroko errendimendu onena 50 s 76 izan da, 1991ko abuztuaren 25ean egin zen Tokioko Munduko Txapelketan.

## Erreferentziak

* ↑ Lyudmila Dzhigalova. .
* ↑ «Lyudmila Dzhigalova (Atletismo) : Palmarés y resultados» www.los-deportes.info (Noiz kontsultatua: 2024-01-15).
* ↑ «Olympedia – Lyudmila Dzhigalova» www.olympedia.org (Noiz kontsultatua: 2024-01-15).
* ↑ (Ingelesez) «Lyudmila Dzhigalova: Birthday, Age, and Zodiac» Happy Happy Birthday (Noiz kontsultatua: 2024-01-15).
* ↑ «Lyudmila DZHIGALOVA | Profile | World Athletics» worldathletics.org (Noiz kontsultatua: 2024-01-15).
* ↑ Txantiloi:En-EN «Lyudmila Dzhigalova» prabook.com (Noiz kontsultatua: 2024-01-15).

## Kanpo estekak

* Datuak: Q264183
# Lucien Pissarro

Lucien Pissarro (Paris, 1863ko otsailaren 20a – Hewwod, Dorset, 1944ko uztailaren 10a) frantziar margolari, grabatzaile eta liburuen diseinatzaile eta ilustratzailea izan zen. Inpresionismoaren eta neoinpresionismoaren teknikak erabili zituen, baina Les XXekin ere erakutsi zuen. Paisaiez gain, izadi hilak eta familiaren erretratuak margotu zituen.
Camille Pissarro margolariaren eta Julie Vellayren zazpi semeen artean zaharrena izan zen. Claude Monet eta Pierre-Auguste Renoir bere aitaren lagun margolariez inguratuta hazi zen eta Georges Seurat eta Paul Signac-en eragina jaso zuen.
Britainia Handia bisitatu zuen lehen aldiz 1870-72an, 1883-84an itzuli zen eta 1890. urtean kokatu zen behin betiko. 1886an inpresionisten azken erakusketan parte hartu zuen eta 1886tik 1894ra Salon des Independants delakoan parte hartu zuen. 1894an Eragny Press sortu zuen eta bere emaztearekin batera liburuak ilustratu eta inprimatu zituen 1914ra arte.
Walter Sickertekin elkartu zen eta 1906an New English Art Clubeko kide bihurtu zen. 1913tik 1919ra Dorset, Westmorland, Devon, Essex, Surrey eta Sussexeko paisaiak margotu zituen. 1916an Britainia Handiko herritartasuna eskuratu zuen. Britainia Handian Camden Town Groupen sortzaileetako bat izan zen. 1922tik 1937ra Frantziako hegoaldera joan zen pintatzera, Derbyshirera, Gales hegoaldera eta Essexera egindako espedizioekin batera. 1934tik 1944ra Londresko Royal Academyn erakutsi zuen.

## Iruditegia

* Le Stour, Stratford St Mary, Colchester
* Paysage, Brookleton, août
* Cueillette de crocus
* Portrait de Lucien Pissarro par Camille Pissarro, (1875)
* Portrait de Lucien Pissarro par William Strang Musée des beaux-arts du Canada, Ottawa, (1920)

## Kanpo estekak

* Datuak: Q964608
* Multimedia: Lucien Pissarro / Q964608
# Lucien Pothier

Lucien Pothier (Cuy, 1883ko urtarrilaren 15a - Troyes, 1957ko apirilaren 29a), frantziar txirrindulari bat izan zen. Frantziako Tourreko lehen ekitaldian parte hartu zuen, hogei urte zituenean, eta bigarren amaitu zuen. Historiako bigarren tourrean istilu ugari egon ziren eta, iruzurra egin zuela leporatuta, hiru urteko zigorra eman zioten.

## Taldeak

* La Française (1903-1904).
* Peugeot (1905-1906).
* Labor (1907).
* Le Globe (1909-1911).

## Palmaresa

1900
* 10. Paris-Roubaixen
1903
* 2. Frantziako Tourrean
* 5. Bordele-Parisen
1904
* 3. Paris-Roubaixen

## Kanpo estekak

* Datuak: Q722200
* Multimedia: Lucien Pothier / Q722200
# Lucien Simon

Lucien Joseph Simon (Paris, 1861eko uztailaren 18a - Combrit, 1945eko urriaren 13a) frantziar margolaria izan zen.
Julian Akademian ikasi ondoren, 1891n hasi zen erakusketak egiten. 1891n, Jeanne Dauchez margolari bretoiarekin ezkondu zen, eta paisaiak eta nekazari bretoiak margotzen zaletu zen.
1895ean Charles Cottet ezagutu zuen eta La Bande Noire (edo "Nubiarrak") taldeko kide egin zen. Taldeko beste kideek bezala, André Dauchez, René-Xavier Prinet, Edmond Aman-Jean eta Émile-René Ménard, inpresionismoaren printzipioak erabili zituen, baina tonu ilunagoetan.
Grande Chaumière Akademiaren irakasle sortzaileetako bat izan zen eta École Nationale des Beaux-Arts ikastetxean ere irakatsi zuen eta Arte Ederren Akademiako kide izan zen.
1937an Parisko Erakusketa Unibertsaleko lehen saria irabazi zuen Luxenburgoko Pabiloian egindako lanagatik.

## Iruditegia

* Fin de repas à Kergaït (1901)
* Soirée à l'Atelier (1904)
* Autoerretratua (1908)
* Le Ramassage du goémon (1924)
* Haize-bolada bat, Pushkin Museoa
* Procession au pardon de Sainte-Anne-la-Palud
* Bainulariak

## Kanpo estekak

* Datuak: Q3085544
* Multimedia: Lucien Simon / Q3085544